A avut loc tradiționalul concurs de ciocnit ouă la Gura Foii.
Foienii, cu mic, cu mare s-au adunat în locul obișnuit, la magazinul lui Daniel Oproiu.
S-au înscris cu speranța că oul lor este cel mai tare.Și pentru unii chiar așa a fost.
Ca de fiecare dată, prezent a fost și edilul Radu Georgescu.
” Am participat astăzi, ca în fiecare an, la concursul Ciocnitului ouălor. Cu mic , cu mare, ne-am strâns în locul obișnuit, la magazinul lui Daniel Oproiu și ne-am înscris cu speranța că oul nostru este cel mai tare! Și pentru unii chiar așa a fost!
Până la urmă nici nu este despre ouă, ci despre faptul că într-o zi atât de importantă și binecuvântată, suntem împreună, uităm de griji și de probleme, chiar și de politică . Pentru că toți avem aceeași credință, aceeași iubire de Dumnezeu !
Hristos a Înviat, oameni dragi!”, a transmis primarul comunei Gura Foii, Radu Georgescu